*Proiect*

**HOTĂRÎRE**

**cu privire la crearea Organizaţiei de Atragere a Investiţiilor
şi Promovare a Exportului din Moldova (MIEPO)**

**nr. \_\_\_\_\_\_\_ din \_\_\_\_\_\_\_\_\_\_\_\_2013**

În scopul sporirii rezultatelor în domeniul atragerii investiţiilor străine, promovării şi dezvoltării exportului de mărfuri şi servicii, diversificării pieţelor de desfacere, îmbunătăţirii imaginii a ţării, precum şi consolidării eforturilor Guvernului în implementarea politicii de stat pentru susţinerea acestui domeniu,

Guvernul HOTĂRĂŞTE:

1. Se creează Organizaţia de Atragere a Investiţiilor şi Promovare a Exportului din Moldova – instituţie publică în care Ministerul Economiei are calitatea de fondator, prin reorganizarea Organizaţiei de Promovare a Exportului din Moldova, creată în conformitate cu Hotărârea Guvernului nr.105 din 02 februarie 1999 “Cu privire la crearea Organizaţiei de Promovare a Exportului din Moldova” (Monitorul Oficial al Republicii Moldova, 1999, nr. 19-21, art.127).
2. Organizaţia de Atragere a Investiţiilor şi Promovare a Exportului din Moldova este succesorul de drepturi şi obligaţii al Organizaţiei de Promovare a Exportului din Moldova.
3. Se aprobă Statutul Organizaţiei de Atragere a Investiţiilor şi Promovare a Exportului din Moldova, conform anexei nr.1.
4. Se abrogă Hotărârea Guvernului nr. 105 din 02 februarie 1999 “Cu privire la crearea Organizaţiei de Promovare a Exportului din Moldova” (Monitorul Oficial al Republicii Moldova, 1999, nr. 19-21, art.127).

**PRIM-MINISTRU                                                                            Iurie LEANCĂ**

**Contrasemnează:**

**Viceprim-ministru,                                                                           Valeriu LAZĂR**

**Ministrul economiei**

**Ministrul Finanţelor                                                                         Anatol ARAPU**

Anexa nr.1

la Hotărârea Guvernului

nr.\_\_\_\_\_ din \_\_\_\_\_\_2013

**STATUTUL
Organizaţiei de Atragere a Investiţiilor
şi Promovare a Exportului din Moldova**

**Capitolul I**

**DISPOZIŢII GENERALE**

1. Prezentul Regulament stabileşte statutul Organizaţiei de Atragere a Investiţiilor şi Promovare a Exportului din Moldova (în continuare MIEPO), organizarea şi modul de funcţionare a acesteia.
2. MIEPO are statut de instituţie publică, nonprofit, în care Ministerul Economiei are calitatea de Fondator.
3. MIEPO este persoană juridică, dispune de bilanţ autonom, conturi bancare, inclusiv valutar, ştampilă cu Stema de Stat a Republicii Moldova şi cu denumirea sa în limba de stat.
4. MIEPO este instituţia publică coordonatoare în domeniul atragerii investiţiilor şi promovării exportului din Moldova.
5. În activitatea sa, MIEPO se conduce de cadrul legal si normativ existent al Republicii Moldova, precum şi de prezentul Regulament.
6. MIEPO îşi desfăşoară activitatea în colaborare cu autorităţile administraţiei publice centrale şi locale, agenţi economici, asociaţii de afaceri, indiferent de tipul de proprietate şi forma de organizare, parteneri de dezvoltare, alte persoane fizice şi juridice din Republica Moldova şi din străinătate.

**Capitolul II**

**MISIUNEA, PRINCIPIILE DE ACTIVITATE, OBIECTIVELE,**

**ATRIBUŢIILE, SARCINILE DE BAZĂ,**

**DREPTURILE MIEPO**

**Secţiunea 1: Misiunea**

1. MIEPO are misiunea să contribuie în mod sustenabil, la dezvoltarea economică a Republicii Moldova, prin susţinerea companiilor locale în diversificarea pieţelor şi creşterea exporturilor şi companiilor străine în dezvoltarea proiectelor investiţionale în Moldova.

**Secţiunea 2: Principiile de activitate a instituţiei**

1. MIEPO se constituie şi îşi desfăşoară activitatea în baza principiilor legalităţii, publicităţii, transparenţei şi autogestiunii.
2. În activitatea sa, MIEPO va evita apariţia conflictelor de interese.

**Secţiunea 3: Obiectivele**

1. MIEPO acordă asistenţă producătorilor autohtoni în vederea extinderii către alte pieţe, promovează investiţiile străine directe şi sprijină companiile care doresc să înfiinţeze sau să-şi extindă afacerea în Republica Moldova.
2. Dezvoltarea întreprinderilor autohtone, prin susţinerea acestora în eforturile de diversificare a pieţelor şi creşterea exportului şi sporirea competitivităţii la nivel internaţional.
3. Promovarea imaginii/mărcii “Moldova” - înregistrată la Agenţia de Stat pentru Protecţie Intelectuală cu depozitul nr.022108.

**Secţiunea 4: Atribuţiile şi sarcinile de bază ale MIEPO**

1. În vederea realizării misiunii sale, MIEPO are următoarele atribuţii de bază:
2. Să promoveze Republica Moldova pe plan internaţional;
3. Să asigure creşterea gradului de conştientizare a Republicii Moldovei ca destinaţie de investiţii;
4. Să sprijine investiţiile străine directe şi să atragă noi investiţii străine;
5. Să creeze un portofoliu de investiţii, constând în proiectele iniţiate de Guvernul Republicii Moldova;
6. Să promoveze dialogul public-privat, în scopul de a construi un mediu de afaceri mai bun şi mai prosper, pentru dezvoltarea sectorului privat şi dezvoltarea economică a ţării;
7. Să sprijine investiţiile străine şi investitorii, înainte, în timpul şi după procesul de investiţii;
8. Să susţină întreprinderile locale în găsirea de parteneri străini şi explorarea de noi pieţe;
9. Să susţină întreprinderile autohtone şi companiile străine în implementarea proiectelor investiţionale în Republica Moldova, şi cele interesate în exportul produselor moldoveneşti;
10. Să implementeze politicile statului în domeniul atragerii investiţiilor şi promovării exportului, în conformitate cu priorităţile Guvernului, stabilite în strategii şi programe naţionale;
11. Să promoveze climatul investiţional si oportunităţile investiţionale şi de export ale Republicii Moldova;
12. Să reprezinte interesele Republicii Moldova în relaţia cu instituţiile şi asociaţiile internaţionale în domeniul atragerii investiţiilor străine şi promovării exportului;
13. Să coordoneze conţinutul activităţii diplomaţilor ambasadelor Republicii Moldova acreditaţi în străinătate în promovarea exportului şi atragerea investiţiilor;
14. Să gestioneze eficient mijloacele financiare alocate din bugetul de stat şi din alte surse, în vederea atragerii investiţiilor, promovării exportului şi imaginii ţării, precum şi administrării patrimoniului propriu, conform legislaţiei în vigoare.
15. MIEPO are următoarele sarcini de bază:
16. Gestionează utilizarea mijloacelor financiare ale Programului de Promovarea Exporturilor;
17. Susţine potențialii investitori în accelerarea procesului de finalizare a proiectelor acestora, prin interacţiunea MIEPO cu organismele de sectorul public și cel privat, inclusiv ministere și alte autorităţi guvernamentale, autorități locale și organe ale autoguvernării locale, agenţii teritoriale, fiscale și autorități vamale, birourile statistice, camere naționale și regionale de comerț, precum și Banca Națională a Moldovei, în domeniul investiţiilor străine directe;
18. Acordă servicii potenţialelor investitori şi celor existenţi, în etapa pre-investiţională, investiţională şi post-investiţională;
19. În activităţi legate de export scopul principal al MIEPO este promovarea de bunuri şi servicii moldoveneşti pe pieţele externe. Această sarcină se realizează prin:
	* identificarea partenerilor şi furnizorilor locali, inclusiv facilitarea întrevederilor cu aceştia;
	* furnizarea informaţiei privind analizele şi studiile sectoriale;
	* sprijină exportatorii de servicii autohtoni pe pieţele internaţionale;
	* asistenţă în promovarea produselor autohtone la târguri internaţionale;
	* partajarea eficientă a costurilor pe programe în vederea ameliorării competitivităţii companiilor moldoveneşti.
20. organizează seminare, cursuri de instruire, etc., pentru companii autohtone în domeniul investiţional şi de export în conformitate cu cele mai bune practici internaţionale;
21. organizează evenimente în ţară şi peste hotare în scopul facilitării promovării exportului şi atragerii investiţiilor, precum: conferinţe, forumuri, întrevederi bilaterale şi multilaterale, misiuni ale producătorilor autohtoni în străinătate; participarea agenţilor economici din Republica Moldova la expoziţii, tîrguri, etc.;
22. în dialog deschis cu sectorul privat analizează problemele ce afectează activităţile de export şi investiţionale şi formulează recomandări către Ministerul Economiei şi alte instituţii responsabile pentru promovarea politicilor economice în vederea soluţionării acestora;
23. gestionează datele/resursele electronice disponibile în domeniul atragerii investiţiilor, promovării exportului şi imaginii ţării.
24. efectuează studii de cercetare în vederea elaborării propunerilor pentru strategia de promovare şi atragere a investiţiilor.

**Secţiunea 5: Drepturile MIEPO**

1. MIEPO este investită cu următoarele drepturi:
2. să reprezinte Republica Moldova în organismele internaţionale de profil;
3. să colaboreze şi încheie, în limitele atribuţiilor funcţionale, acorduri de colaborare cu organizaţiile de profil, instituţii, asociaţii, organizaţii de specialitate;
4. să recepţioneze asistenţa tehnică şi financiară de la partenerii de dezvoltare şi să o folosească în scopul realizării funcţiilor şi atribuţiilor sale;
5. să posede şi să administreze bunurile ce i s-au transmis, precum şi cele acumulate drept urmare a activităţii desfăşurate în conformitate cu funcţiile şi atribuţiile MIEPO;
6. să acumuleze mijloace financiare necesare pentru finanţarea acţiunilor de atragere a investiţiilor, de susţinere şi dezvoltare a exporturilor;
7. să ofere granturi şi subvenţii beneficiarilor, în cadrul programelor pe care le implementează;
8. să coordoneze şi să implementeze programe investiţionale;
9. sa presteze servicii de asistenţă companiilor locale si străine;
10. să contracteze serviciile persoanelor fizice şi juridice, rezidente sau nerezidente, în vederea realizării sarcinilor de atragere a investiţiilor şi promovare a exportului, în limitele mijloacelor financiare disponibile;
11. să solicite şi să primească de la autorităţile administraţiei publice centrale şi cele locale, alte instituţii interesate, indiferent de proprietate, documente şi informaţii necesare pentru realizarea misiunii sale;
12. să contracteze spaţii, inclusiv încăperi de serviciu, în limitele mijloacelor disponibile;
13. să dispună de alte drepturi necesare pentru exercitarea sarcinilor atribuite în competenţa sa, în conformitate cu legislaţia în vigoare.

**Capitolul III**

**ORGANIZAREA ACTIVITĂŢII**

1. MIEPO îşi desfăşoară activitatea în conformitate cu planul de activitate, aprobat de Consiliul de coordonare a activităţii MIEPO.
2. Structura, efectivul-limită şi schema de încadrare ale MIEPO se aprobă de Fondator, cu avizul Consiliului de coordonare a activităţi MIEPO.

**Secţiunea 1: Organele de conducere**

1. Organele de conducere ale MIEPO sunt Consiliul de coordonare a activităţii MIEPO (în continuare - Consiliul) şi Directorul.

**Consiliul de coordonare a activităţii MIEPO**

1. Consiliul coordonează activitatea MIEPO.
2. Componenţa nominală a Consiliului se aprobă prin Ordinul Ministrului economiei şi este compusă din 11 membri: Preşedintele Consiliului, 5 reprezentanţi ai sectorului public şi 5 reprezentanţi ai sectorului privat din diferite domenii, cu respectarea principiului rotaţiei anuale.
3. Conducerea şedinţelor şi coordonarea activităţii Consiliului este asigurată de Preşedintele Consiliului.
4. În lipsa Preşedintelui Consiliului funcţiile acestuia sunt exercitate de Vicepreşedintele Consiliului.
5. Consiliul se convoacă la propunerea Preşedintelui Consiliului şi/sau la iniţiativa Directorului MIEPO, sau a membrilor Consiliului, în caz de necesitate, însă nu mai rar decât 2 ori pe an.
6. Şedinţa Consiliului este deliberativă cu majoritatea simplă a membrilor.
7. Consiliul adoptă decizii cu majoritatea voturilor membrilor Consiliului prezenţi la şedinţă. În caz de paritate de voturi, votul Preşedintelui Consiliului este decisiv.
8. Şedinţa Consiliului se consemnează într-un proces-verbal şi care este semnat de toţi membri prezenţi.

**Competenţa consiliului**

1. Consiliul îndeplineşte următoarele atribuţii:
2. aproba planurile de activitate pe termen mediu si scurt;
3. Aproba regulamentele interne ale instituției;
4. examinează raportul anual de activitate al MIEPO;
5. prezintă propuneri de eficientizare a activităţii MIEPO;
6. alte atribuţii, ce nu contravin prezentului regulament şi legislaţiei în vigoare a Republicii Moldova.

**Membri consiliului**

1. Funcţia de preşedinte al Consiliului îi revine Ministrului economiei.
2. Secretariatul Consiliului este asigurat de MIEPO.
3. Membri Consiliului vor fi persoane cu experienţă în domeniul comerţului exterior şi investiţional, propuse de către persoanele juridice din cadrul următoarelor autorităţi:
4. reprezentanţi ai sectorului public
	* Ministerul Economiei;
	* Ministerul Finanţelor;
	* Ministerul Afacerilor Externe şi Integrării Europene;
	* Ministerul Tehnologiei Informaţiei şi Comunicaţiilor;
	* Ministerul Agriculturii şi Industriei Alimentare.
5. reprezentanţi ai sectorului privat
	* Asociaţia Investitorilor Străini din Republica Moldova - membru permanent;
	* reprezentanţi ai sectorului privat invitaţi în baza principiului rotaţiei anuale:
		+ Camera de Comerţ Americană din Moldova/Asociaţia Businessului European din Moldova;
		+ 3 asociaţii sectoriale.
6. Reprezentanţii Guvernului se numesc de către ministerele corespunzătoare.
7. În caz de eliberare a membrilor Consiliului din funcţiile deţinute, atribuţiile lor în cadrul acestuia vor fi preluate de persoanele nou-desemnate în funcţiile respective, fără emiterea unui nou Ordin al Ministerului economiei.
8. Calitatea de membru al Consiliului nu este remunerată.
9. Membrii Consiliului au dreptul să înainteze propuneri ce ţin de activitatea Consiliului.
10. Membrii Consiliului sunt obligaţi:
11. să participe personal la şedinţele Consiliului;
12. să păstreze confidenţialitatea informaţiilor obţinute în procesul îndeplinirii sarcinilor sale;
13. să nu aducă prejudicii MIEPO prin deciziile pe care le adoptă.

**Director**

1. Activitatea curentă a MIEPO este asigurată de către Director, care este numit în funcţie de către Fondator.
2. Directorul MIEPO trebuie să fie cetăţean al Republicii Moldova, să posede cunoştinţe în dezvoltarea afacerilor şi o experienţă de minimum 10 ani de activitate în domeniul dezvoltării afacerilor.
3. În caz de absenţă temporară a Directorului funcţiile acestuia sunt exercitate de către persoana numită prin ordinul acestuia. În alte cazuri decizia privind interimatul funcţiei urmează a fi luată de către Fondator.
4. Directorul MIEPO:
5. organizează şi conduce activitatea MIEPO şi poartă răspundere pentru realizarea sarcinilor încredinţate acesteia, pentru utilizarea raţională a mijloacelor, integritatea mijloacelor financiare şi a valorilor materiale, autenticitatea indicilor cuprinşi în evidenţa contabilă şi în dările de seamă;
6. asigură executarea deciziilor Consiliului de coordonare a activităţii MIEPO;
7. reprezintă MIEPO în relaţiile cu autorităţile administraţiei publice centrale şi locale, instanţele judecătoreşti, instituţiile internaţionale, parteneri de dezvoltare, precum şi cu persoane fizice şi juridice din ţară şi din străinătate, în conformitate cu legislaţia în vigoare;
8. elaborează structura organizatorică si statele de personal a MIEPO şi o propune spre avizare Consiliului şi aprobare Fondatorului;
9. aprobă regulamentele interne ale MIEPO, ale subdiviziunilor acesteia şi fişele de post a angajaţilor;
10. numeşte în funcţie şi eliberează din funcţie angajaţii MIEPO, aplică măsuri de stimulare şi sancţiuni disciplinare, conform legislaţiei în vigoare;
11. încheie contracte, acorduri, inclusiv cele ce ţin de sponsorizarea activităţilor MIEPO, eliberează procuri, deschide conturi în instituţiile bancare;
12. emite ordine şi decizii, în limitele competenţelor şi controlează executarea lor;
13. ia alte decizii necesare, în limitele competenţei.

**Secţiunea 2: Evidenta contabila, patrimoniul
şi sursele de finanţare a activităţii MIEPO**

1. Rapoartele financiare şi statistice, dările de seamă fiscale se întocmesc şi se prezintă în conformitate cu actele normative în vigoare.
2. Controlul asupra activităţii financiare a MIEPO se efectuează de către organele abilitate.
3. Mijloacele financiare ale MIEPO se formează din contul:
4. surselor bugetare alocate anual din bugetul de stat;
5. mijloacelor speciale, care includ asistenţa tehnică, sponsorizări, granturi, oferite MIEPO pentru implementarea activităţilor de atragere a investiţiilor şi promovare a exportului;
6. altor surse ce nu contravin legislaţiei în vigoare.
7. Mijloacele financiare ale MIEPO, alocate din bugetul de stat, se utilizează în conformitate cu devizul anual de cheltuieli, conform programului de activitate aprobat de Consiliul de administrare a bugetului pentru implementarea Programului „Promovarea exportului”.
8. Mijloacele speciale rămân la dispoziţia MIEPO şi se utilizează pentru diversificarea nomenclatorului serviciilor, dezvoltarea potenţialului şi bazei tehnico-materiale a MIEPO.
9. Mijloacele speciale neutilizate de către MIEPO pe parcursul anului nu pot fi supuse prelevării şi se transferă în contul anului următor.